آمریکا ساوونما باخانی جیمز متیس ایرانین هرمز بوغازینی قاپاتما تهدیدینه دایر، هارا چاتسا چاتسین بونا، اولوسلارآراسی بیر جاواب وئریله‌جگینی دئدی.
عمان دیش ایشلری باخانی یوسف العلوی ایله گؤروشون‌دن سونرا آمریکا ساوونما باخانلیغیندا مطبوعات نماینده‌لری ایله بیر آرایا گلن متیس ایرانین هرمز بوغازینی قاپاتما تهدیدینه دایر بیر سوالا جاواب وئردی.
متیس ایرانین داها اول ده دفعه‌لرجه بوغازی باغلاما تهدیدی ائتدیگینی و اولوسلارآراسی توپلومون بو بوغازی آچیق توتماق اوچون بؤلگه‌یه ساواش گمی‌سی یئرلشدیردیگینی خاطیرلاتدی.
ایرانین هرمز بوغازینی باغلاماسینین، اولوسلارآراسی اولاشیم و نقلیاتا قارشی بیر سالدیری اولاراق ایستیفاده ائدجگینی وورغولایان متیس،
"هارا چاتسا چاتسین بونا، اولوسلارآراسی بیر جاواب وئریله‌جک‌دیر چونکو دونیا اقتصادی اورادان گلن انرژییه باغلی" دئیه دانیشدی.
بیر ژورنالیستین، استرالیا ساوونما قایناقلارینین آمریکانین ایرانین نوکلئر تاسیسلرینی وورماق حاضیرلیغین‌دا اولدوغو ادعاسینی سوروشماسی اوزرینه متیس،
"اوسترالیا خبرچیلرینین بو بیلگینی هارادان آلدیغینا دایر معلوماتیم یوخدور. اما حاضردا بو یولدا دگرلندیریله‌ن بیر شئی یوخ‌. آچیغی، بونون تامامیله قورغو اولدوغونو دوشونوره‌م" ایفاده‌لرینی ایشلتدی.
آمریکان ای‌بی‌سی کانالینا دانیشان یوکسک سویه‌لی اوسترالیالی مقاملار، ترامپ رهبرلیینین اؤنوموزده‌کی آی ایرانین نوکلئر تاسیسلرینی وورماغی پلانلاشدیردیغینی ادعا ائتمیشدی.
